Venecija

Venecija (, , Venexia) – miestas šiaurės rytų Italijoje, Venecijos įlankos (Adrijos jūra) sudarytoje lagūnoje, išsidėstęs salelėse. Veneto regiono sostinė. Miestas yra didelis turistų traukos centras, visų pirma dėl unikalių savo kanalų. Venecija suskirstyta į 6 senus administracinius rajonus (): Kanaredžiją, Kastelą, San Marką, Dorsodurą, San Polą ir Santa Kročę.

 Istorija 

Venecijos miestas įkurtas V amžiuje, nuo XIII a. tapo svarbiu jūrų uostu ir iki XV a. turėjo didžiulę įtaką šiaurės Italijoje ir rytinėje Viduržemio jūros pakrantėje, daug kolonijų, garsėjo savo pirkliais ir amatais. Palaipsniui Venecija savo įtaką prarado (ypač dėl turkų antpuolių), o 1797 m. pateko į Austrijos valdžią. Prie Italijos karalystės Venecija prijungta 1866 m.


Nuo 1987 m. Venecija įtraukta į UNESCO Pasaulio paveldo sąrašą.

Venecija dažnai laikomas vienu gražiausių pasaulio miestų.TOP 10 MOST BEAUTIFUL CITIES IN THE WORLD 2017 Pastaruoju metu miestas susiduria su dideliu turistų srautu, didėjančia oro ir vandens tarša, didėjančiais potvyniais, per arti pastatų plaukiančiais kruiziniais laivais.Tourists Could Destroy Venice—If Floods Don’t First Italy bans huge cruise ships from Venice city centre

2024 m. balandžio 25 d. Venecijos valdžia pradėjo rinkti 5 eurų mokestį iš turistų, apsilankančių mieste tik vienai dienai, ir tapo pirmuoju pasaulio miestu įvedusiu tokį mokestį.Venice to charge day trippers to enter city | BBC News

 Pavadinimo kilmė 
V a. pr. m. e. Adrijos jūros pakrantes užėmė ilyrų gentis venetai. Senovės romėnai pavadino šią teritoriją venetų vardu, o kai 451 m. iš žvejų kaimelių čia susikūrė miestas, jam ir teko vardas Venetia.

 Miestai partneriai 
  Širazas, Iranas
  Islamabadas, Pakistanas (1960)
  Palembangas, Indonezija
  Sudžou, Kinija (1980)
  Bankokas, Tailandas
  Talinas, Estija
  Pereira, Kolumbija
 20px Sarajevas, Bosnija ir Hercogovina (1994)
  Jerevanas, Armėnija (2011)
  Bandžarmasinas, Indonezija
  Tigrė, Argentina
  Fort Loderdeilas, Jungtinės Amerikos Valstijos, Florida (2007)
  Vulverhamptonas, Jungtinė Karalystė
  Mostas, Čekija
  Dubrovnikas, Kroatija (2012)

 Nuo 2006 m. Venecijos miesto partneris buvo Sankt Peterburgas (Rusija), tačiau 2013 m. ši partnerystė buvo nutraukta po Rusijoje priimto homoseksualams priešiško įstatymo.Venice To Cut Ties With St. Petersburg Over Anti-Gay Law

 Susisiekimas 

Venecija žymi visame pasaulyje dėl savo kanalų. Ji pastatyta ant žemų, dumblinų Adrijos jūros vandenų, kurie nuolat patvinsta.

Miestas turi 118 salelių ir apie 150 kanalų. Salos, ant kurių stovi miestas, yra sujungtos apie 400 tiltais. Senamiestyje tiltai naudojami kaip keliai, o visas transportas yra ant vandens arba ant kojų.

XIX a. Venecijoje pastatyta geležinkelio stotis. Venecija yra didžiausias Europos miestas, kuris pasižymi mažiausiu automobilių skaičiumi.

Klasikinė Venecijos valtis yra gondola. Tačiau šiuo metu gondolomis naudojasi tik turistai arba gyventojai vestuvių ar kitų švenčių proga. Neatsiejama Venecijos dalis gondolos tapo nuo XI amžiaus. Grakštaus korpuso plokščiadugnis laivelis labai tinka plaukioti siaurais kanalais, o nežymus pirmagalio išlenkimas atsveria irkluotojo jėgą ir neleidžia gondolai sukinėtis ratais. 1562 m. buvo paskelbtas nutarimas, reikalaujantis visas gondolas dažyti juodai, kad gyventojai liautųsi demonstravę savo turtingumą. Ypatingomis progomis jos puošiamos gėlėmis.

Dauguma venecijiečių naudojasi vandens autobusais (), kurie reguliariai plaukioja po miesto kanalus ir salas. Mieste taip pat yra labai daug privačių valtelių.

Šalia miesto yra Marko Polo tarptautinis oro uostas.

 Sportas 
 Venezia FC – futbolo klubas;
 Stadio Pierluigi Penzo – stadionas.

 Galerija 

 Išnašos